b'\n_START_ARTICLE_\nRyan-Pitmanova teorija o potopu\n_START_PARAGRAPH_\nTeorija o potopu Crnog mora je naziv za hipotezu prema kojoj je dana\xc5\xa1nje Crno more nastalo kada se slatkovodno jezero nastalo povla\xc4\x8denjem ledenjaka nakon posljednjeg ledenog doba naglo napunilo slanom vodom iz Mediterana kroz Bospor._NEWLINE_Iako se ta hipoteza prvi put pojavila u New York Timesu u prosincu 1996, prvi dokazi u prilog njoj su objavljeni od strane Williama Ryana i Waltera Pitmana, geologa sa Sveu\xc4\x8dili\xc5\xa1ta Columbia godine 1998._NEWLINE_Ryan i Pitman pretpostavljaju kako je potop, koji se po njihovoj procjeni dogodio oko 5600. pr. Kr., izazvao migracije u Panonsku nizinu te doprinio \xc5\xa1irenju neolitske kulture po Europi. Neki ga nastoje objasniti i kao inspiraciju za brojne mitove i legende o "Velikom potopu" te biblijsku pri\xc4\x8du o Noinoj arci.'